ശ്വാസം കിട്ടാതെ തൃക്കാക്കര, കോണ്ഗ്രസിന് ശാപം കോണ്ഗ്രസ് തന്നെ കോണ്ഗ്രസിനെ ഇല്ലാതാകാന് കോണ്ഗ്രസുകാര്ക്ക് മാത്രമേ കഴിയൂ എന്നതിന് ഒരു ഉത്തമ ഉദാഹരണമാണ് തൃക്കാക്കര നഗരസഭാ . തൃക്കാക്കര നഗരസഭ അധ്യക്ഷയ്ക്കെതിരെ കോണ്ഗ്രസില് വീണ്ടും പടയൊരുക്കം ശക്തമായി തന്നെ തുടരുകയാണ് . അജിതാ തങ്കപ്പനെ തൃക്കാക്കര നഗരസഭാ അധ്യക്ഷ പദവിയില് നിന്നും മാറ്റിയില്ലെങ്കില് അവിശ്വാപ്രമേയത്തെ അനുകൂലിക്കുമെന്ന് വെല്ലുവിളിച്ച് കൊണ്ട് രംഗത്ത് എത്തിയിരിക്കുകയാണ് നാല് കോണ്ഗ്രസ് കൗണ്സിലര്മാര് . ഇത് ഇപ്പോള് കോണ്ഗ്രസിനുള്ളില് നിന്നു തന്നെ ഇത്തരം ഒരു പടയൊരുക്കം നടക്കുന്നത് കോണ്ഗ്രസിന് തന്നെ ഒരു വലിയ തിരിച്ചടിയാണ് . അതേസമയം സ്വതന്ത്രരുടെ പിന്തുണയോടെയാണ് യുഡിഎഫ് തൃക്കാക്കര നഗരസഭ ഇപ്പോള് ഭരിക്കുന്നത്. നഗരസഭ സ്ഥിരം സമിതി അധ്യക്ഷയുടെ ചേംബറില് കോണ്ഗ്രസ് കൗണ്സിലര്മാരുടെ യോഗം ഇതിനോടകം തന്നെ ചേര്ന്നിരുന്നു. ഈ യോഗത്തില് വെച്ചാണ് നാല് കൗണ്സിലര്മാര് അവിശ്വാസ പ്രമേയത്തെ അനുകൂലിക്കുമെന്ന് മുന്നറിയിപ്പ് നല്കിയത്. ഇതേ ചൊല്ലി യോഗത്തില് ഗുരുതരമായ വാക്കുതര്ക്കമാണ് ഉണ്ടായത് ഇതോടെ കോണ്ഗ്രസിലെ നാല് കൗണ്സിലര്മാര് ഡിസിസിക്ക് പരാതി നല്കി കഴിഞ്ഞു . അതേസമയം പ്രശ്നം പരിഹരിക്കാന് നേരത്തെ ഡിസിസി ഇടപെട്ടത് ഫലം ചെയ്തില്ല എന്നത് ഇത്തരം സന്ദര്ഭങ്ങളിലൂടെ വ്യക്തമായിരിക്കുകയാണ്. അതോടൊപ്പം നഗരഭരണം ഏകോപിപ്പിക്കാനും പ്രധാന തീരുമാനങ്ങള് കൈക്കൊള്ളാനും ഉപസമിതിയെ ഡിസിസി നിയോഗിക്കുകയും ചെയ്തിരുന്നു. ഈ സമിതിയോട് ആലോചിക്കാതെയാണ് ഇപ്പോഴും പല പ്രധാന തീരുമാനങ്ങളു എടുക്കുന്നതെന്നാണ് വിമത കൗണ്സിലര്മാര് ഉന്നയിക്കുന്ന ആരോപണം . അതേസമയം എറണാകുളം ഡിസിസി ഓഫിസില് തൃക്കാക്കര നഗരസഭയിലെ യുഡിഎഫ് പാര്ലമെന്ററിപാര്ട്ടി യോഗം ചേര്ന്ന് പ്രശ്നങ്ങള് ഒത്തുതീര്പ്പാക്കിയിരുന്നു, അത് മാത്രമല്ല നഗരസഭാ ഭരണം ഏകോപിപ്പിക്കാന് ആറംഗസമിതിയെയും നിയോഗിച്ചിരുന്നു. എന്നാല് പ്രധാനപ്പെട്ട പല ഭരണകാര്യങ്ങളും സമിതി അറിയാതെ, ചെയര്പേര്സണും അനുകൂലികളും ഒറ്റയ്ക്ക് തീരുമാനിക്കുന്നുവെന്ന് ആരോപിച്ചാണ് വീണ്ടും പൊട്ടിത്തെറിയുണ്ടായത് . സ്ഥിരം സമിതി അധ്യക്ഷ സ്മിതാ സണ്ണിയുടെ മുറിയില് ഒരുമിച്ചിരുന്ന് സംസാരിക്കുന്നതിനിടെ കൗണ്സിലര്മാര് തമ്മില് വാക്ക് തര്ക്കം ഉണ്ടായത് . ചെയര്പേഴ്സണെ മാറ്റിയില്ലെങ്കില് എല്ഡിഎഫിന്റെ അവിശ്വാസപ്രമേയത്തെ അനുകൂലിച്ച് വോട്ട് ചെയ്യുമെന്നാണ് വി.ഡിസുരേഷും മറ്റ് മൂന്ന് കൗണ്സിലര്മാരും വെല്ലുവിളിച്ചു. അതിനിടെ തൃക്കാക്കര നഗരസഭാ സെക്രട്ടറി എന്.കെ.ഉണ്ണികൃഷ്ണനെ സ്ഥലം മാറ്റിയിരുന്നു . തൃശൂര് കോര്പറേഷനിലേക്കാണ് സ്ഥലം മാറ്റിയത് . അതേസമയം നിയമോപദേശത്തിന്റെ ബലത്തില് തൃക്കാക്കര നഗരസഭാ കാര്യാലയത്തിലെത്തിയ ചെയര്പേഴ്സണ് അജിത തങ്കപ്പന് മൂന്നുമണിക്കൂറോളം ഓഫീസ് മുറിയില് പെട്ടു. പണക്കിഴി വിവാദത്തില് നിര്ണായക തെളിവായി മാറേണ്ട ചെയര്പേഴ്സന്റെ ഓഫീസ് മുറിയും കംപ്യൂട്ടറുകളും വിജിലന്സിന്റെ നിര്ദേശപ്രകാരം നഗരസഭാ സെക്രട്ടറി സുരക്ഷിതമായി സൂക്ഷിച്ചിരിക്കുകയായിരുന്നു. കീഴുദ്യോഗസ്ഥന്റെ ഉത്തരവ് അനുസരിക്കേണ്ടതില്ലെന്ന നിയമോപദേശപ്രകാരം ലഭിച്ചതിനെ തുടര്ന്ന് ഓഫീസിലെത്തിയ അജിതയ്ക്ക് വനിതകളുള്പ്പെടെ പ്രതിപക്ഷാംഗങ്ങള് ഉയര്ത്തിയ കനത്ത പ്രതിഷേധത്തിന്റെ ഭാഗമായി മൂന്നുമണിക്കൂറോളം മുറിയില്നിന്ന് പുറത്തിറങ്ങാനായില്ല. ഓണക്കോടിക്കൊപ്പം കൗണ്സിലര്മാര്ക്ക് 10,000 രൂപവീതം വിതരണം ചെയ്ത സംഭവത്തിലെ തെളിവ് നശിപ്പിക്കാനാണ് ചെയര്പേഴ്സണ് ഓഫീസിലെത്തിയതെന്ന് ആരോപിച്ചാണ് പ്രതിപക്ഷം ശക്തമായ പ്രതിഷേധവുമായി രംഗത്തുവന്നത്. കഴിഞ്ഞ ദിവസങ്ങളിലെ വിജിലന്സ് പരിശോധനയില് അജിത തങ്കപ്പനെതിരായ തെളിവുകള് ലഭിച്ചിരുന്നു. അതേസമയം അജിതാ തങ്കപ്പന് പൊലീസ് സംരക്ഷണമൊരുക്കണമെന്ന് ഹൈക്കോടതി നിര്ദേശിച്ചിരുന്നു . അജിതാ തങ്കപ്പന് നല്കിയ ഹര്ജിയിലാണ് നടപടി. ഔദ്യോഗിക കൃത്യനിര്വഹണത്തിനാവശ്യമായ സംരക്ഷണമൊരുക്കാനാണ് ഹൈക്കോടതിയുടെ നിര്ദേശം. എന്നാല് നഗരസഭാധ്യക്ഷയുടെ ജീവന് ഭീഷണിയില്ലെന് സര്ക്കാര് അറിയിച്ചു. അതോടൊപ്പം ഹര്ജിയില് വിശദീകരണം അറിയിക്കാന് സര്ക്കാരിനോ ട് കോടതി നിര്ദേശിച്ചു. പ്രതിപക്ഷ കൗണ്സിലര്മാരില് നിന്നും തനിക്ക് ജീവനു ഭീഷണിയുണ്ടെന്ന് ചൂണ്ടിക്കാട്ടിയാണ് നഗരസഭാധ്യക്ഷ കോടതിയെ സമീപിച്ചത്. കൂടാതെ പ്രതിപക്ഷ കൗണ്സിലര്മാര് തന്നെ തടഞ്ഞുവച്ച് കൈയ്യേറ്റം ചെയ്തതായും അജിത തങ്കപ്പന് ഹര്ജിയില് ചൂണ്ടിക്കാട്ടുന്നുണ്ട് . നഗരസഭയുടെ സുഗമമായ നടത്തിപ്പിനാവശ്യമായ സുരക്ഷ ഒരുക്കണമെന്ന ഹൈക്കോടതി ഉത്തരവ് പോലീസ് പാലിക്കുന്നില്ലെന്നും ഹര്ജിക്കാരി ചൂണ്ടിക്കാട്ടുന്നു. ജസ്റ്റിസ് ദേവന് രാമചന്ദ്രന്റെ സിംഗിള് ബഞ്ചാണ് ഹര്ജി പരിഗണിച്ചത്. പണക്കിഴി വിവാദത്തില് പ്രതിപക്ഷത്തിന്റെ പ്രതിഷേധം തുടരുന്നതിനിടെയാണ് നഗരസഭാധ്യക്ഷ ഹൈക്കോടതിയില് ഹര്ജി നല്കിയത്. എന്തായലും ഈ മാസം 23 ന് , വ്യാഴാഴ്ചയാണ് അവിശ്വാസപ്രമേയം അവതരിപ്പിക്കുന്നത്. നിലവില് ഇരുമുന്നണികള്ക്കും കേവലഭൂരിപക്ഷമില്ലാത്ത അവസ്ഥയാണ് തൃക്കാക്കര നഗരസഭയില് ഉള്ളത് . കേവല ഭൂരിപക്ഷത്തിന് 22 കൗണ്സിലര്മാരുടെ പിന്തുണയാണ് വേണ്ടത്. 43 അംഗ കൗണ്സിലില് യുഡിഎഫ് 21, എല്ഡിഎഫ് 17, സ്വതന്ത്രര് 5 എന്നിങ്ങനെയാണ് കക്ഷിനില, ഇതില് ഒരു സ്വതന്ത്രന് എല്ഡിഎഫിനൊപ്പമാണ്. മുഴുവന് സ്വതന്ത്രരേയും തങ്ങളുടെ പാളയത്തില് എത്തിക്കാമെന്ന് ആത്മവിശ്വാസത്തിലാണ് എല്ഡിഎഫ്. അതേസമയം ഭരണ സമിതിയില് യുഡിഎഫിന് കൃത്യമായ ഭൂരിപക്ഷമുള്ളതിനാല് ഭരണം അട്ടിമറിക്കാന് കഴിയില്ലെന്നാണ് യുഡിഎഫും കരുതുന്നത്. അതേസമയം മറ്റ് നാല് സ്വതന്ത്രരുടെ പിന്തുണയോടെയാണ് യുഡിഎഫ് ഭരിക്കുന്നത്. എന്തായലും ഈ പ്രശ്നത്തില് പാര്ട്ടി ഇടപെടുമോ എന്നതാണ് ഇനി കണ്ടറിയേണ്ടത്. എന്ത് കൊണ്ടും കോണ്ഗ്രസ്സ് ശെരിക്കും പെട്ടിരിക്കുകയാണ് അത് ഇപ്പോള് . യാതൊരു അറുതിയുമില്ലാതെ തുടരുകയാണ് കോണ്ഗ്രസിലെ പ്രേശ്നനങ്ങള്. Video Link https:youtu.befvDbXib1eiUThe post ശ്വാസം കിട്ടാതെ തൃക്കാക്കര, കോണ്ഗ്രസിന് ശാപം കോണ്ഗ്രസ് തന്നെ first appeared on Pradhana Vartha.